Untuk kegunaan lain, sila lihat Z (nyahkekaburan).

|  |  |
| --- | --- |
|  | Cari ***z*** atau ***z*** dalam Wikikamus bahasa Melayu, kamus bebas. |


|  |  |
| --- | --- |
|  | Laman ini mengandungi **transkripsi fonetik dari Abjad Fonetik Antarabangsa (AFA)**. Untuk panduan pengenalan simbol-simbol AFA, sila lihat Bantuan:AFA. Untuk membezakan antara simbol [ ], / / dan ⟨ ⟩, sila lihat IPA § Tanda-tanda kurung dan pembatas-pembatas transkripsi. |

**Z** ialah huruf Rumi moden yang ke-26 dan terakhir, disebut **zed** (IPA: [zɛd]). Di Amerika, nama Z disebut **zi** /ziː/.

Sejarah
-------

| Z Proto-Semitik | Z Phoenicia | Z Etruskan | Zeta Yunani |
| --- | --- | --- | --- |
|  |  |  |  |

Nama huruf Semitik asalnya ialah *zayin*, yang mungkin membawa maksud "senjata", serta merupakan huruf ketujuh dalam abjad berkenaan.

Bentuk Z Yunani amat menyerupai huruf Phoenicia I, dan begitulah bentuk hurufnya sepanjang zaman kuno. Orang Yunani memanggilnya *Zeta*, berasaskan nama-nama huruf *Eta* (η) dan *Theta* (θ).

Dalam abjad Etruskan, huruf *Z* munngkin menandakan bunyi /ts/; dalam bahasa Latin pula, /dz/. Dalam bahasa Latin awal, bunyi /z/ berubah menjadi /r/ maka lapuknya huruf Z. Maka pada tahun 300 SM huruf Z digugurkan oleh Censor Appius Claudius Caecus, lalu diganti huruf baru *G* di tempatnya.

Pada abad pertama SM, huruf Z diterapkan kembali ke dalam abjad Rumi agar menandakan bunyi *zeta* Yunani dengan lebih tepat berbanding transkripsi *S* di awal kata dan *ss* di tengah kata-kata berkenaan sebelum ini, cth. *sona* = ζωνη, "tali pinggang"; *trapessita* = τραπεζιτης, "jurubank". Huruf ini hanya kelihatan dalam kata-kata pinjaman Yunani, dan *Z* bersama *Y* merupakan dua huruf yang dipinjam oleh bangsa Rom terus dari Yunani.

Dalam Bahasa Latin Kasar, huruf *Zeta* Yunani nampaknya menandakan bunyi (IPA: [dj]), dan kemudian (IPA: [dz]); d dipakai untuk bunyi /z/ dalam kata-kata seperti *baptidiare* sebagai ganti *baptizare* ("baptis"); sebaliknya *Z* dijadikan tanda bunyi /d/ dalam bentuk-bentuk seperti *zaconus* bagi *diaconus* ("paderi"); dan *zabulus* untuk *diabulus* ("iblis"). *Z* juga sering ditulis sebagai gantian konsonan *I* (iaitu, *J*, /j/) seperti *zunior* untuk *junior* "lebih muda".

### Bentuk-bentuk Z

Bentuk lainan glif Z yang berasal dari ruoa huruf/mukataip Goth dan huruf patah moden awal ialah "z berekor". Bentuk huruf z berekor ini bergabung dengan bentuk huruf s panjang, menjadi huruf kembar ß dalam ejaan bahasa Jerman.

Satu bentuk z berekor iaitu *Ezh*, diterima guna dalam IPA sebagai tanda konsonan frikatif belakang gusi bersuara (IPA: [Ʒ]).

* Huruf z kecil seperti yang diajar di sesetengah sekolah rendah JermanHuruf *z* kecil seperti yang diajar di sesetengah sekolah rendah Jerman
* Bentuk z dalam mukataip AntiquaBentuk *z* dalam mukataip Antiqua

Penggunaan
----------

Dalam bahasa Melayu, huruf "z" berbunyi konsonan frikatif alveolar bersuara yang terdapat dalam kata-kata pinjaman bahasa Arab, Parsi dan Eropah; misalnya: "ziarah", "zapin" dan "zoo", begitu juga dengan bahasa Inggeris seperti dalam perkataan "zip", "realize" dan sebagainya. Adakalanya dalam bahasa Inggeris, "z" membawa bunyi frikatif belakang gusi bersuara (IPA: [Ʒ]) seperti dalam perkataan "azure".

Dalam bahasa Itali, huruf Z menandakan dua fonem iaitu /ts/ dan /dz/; dalam bahasa Jerman, huruf Z membawa /ts/; dalam bahasa Sepanyol Castellano pula /θ/ (iaitu *th* dalam *thing* Inggeris), tetapi dalam loghat-loghat lain (Amerika Latin, Andalusia) bunyinya /s/.

Dalam sistem pinyin bahasa Mandarin "z" disebut [ts]. Dalam perumian bahasa Jepun pula, huruf z menandakan bunyi [z] dan [dz].

Sistem IPA memakai simbol [z] untuk konsonan frikatif alveolar bersuara. Dalam bahasa Inggeris, sesetengah kegunaan huruf S disebut /z/, seperti dalam perkataan "closed", ""

Kod-kod pengkomputeran
----------------------

Perwakilan alternatif Z

|  |  |
| --- | --- |
| fonetik NATO | Kod Morse |
| Zulu | ––·· |
|  |  |  | ⠵ |
| Bendera isyarat | Semafora | Panduan ASL | Braille |


| Titik kod | Huruf besarZ | Huruf kecilz |
| --- | --- | --- |
| Unikod | U+005A | U+007A |
| ASCII | Perpuluhan | 90 | 122 |
| Perduaan | 01011010 | 01111010 |
| EBCDIC | 233 | 169 |

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Z***. |

* Zed
* Zee
* Ž
* Ź
* Ż
* Ezh
* Ƶ
* Zzz
* З, з - Ze (huruf Cyril)

Rujukan
-------



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |